ב"ה

טיפ הראשון: 'תופסים מושגים' - משחק

מה עושים עם מושגים?

בסדרת הטיפים הקרובה ניתן לכם רעיונות להפעלה בכיתה בתרגול וגם בהקנייה חווייתית של מושגים.

המשחק מתאים לכל תחום אבל נתמקד בהלכה. מוכנים?

**'תופסים מושגים'**

נחלק את הכיתה לשתי קבוצות. נשב במעגל.

נפזר את המושגים על הרצפה או על שני שולחנות במרכז המעגל.

נקרא משפט / נראה תמונה /מספר וכד'.

מי שרואה מושג שנראה לה קשור באיזו דרך למשפט, לתמונה וכדומה - תופסת את הכרטיס ומתיישבת במקומה.

המורה פונה לקבוצה הראשונה והתלמידות מנמקות מהו הקשר למושג שבחרו.

אם הן ענו נכונה- הן מקבלות ניקוד לפי החלטת המורה.

אחר כך הקבוצה השנייה מציגה את המושגים שהצליחה לתפוס  = בינתיים לומדים הלכות, מחדדים הגדרות...

ואז פונים לסבב הבא.

המורה מחליטה על מס' סבבים. בסיום המשחק - הקבוצה המנצחת היא זו שצברה את מירב הנקודות.

**​​**

**הערה:**ניתן להעלות את קושי המשימה ואת הניקוד אליה.

​ ​

הניקוד יינתן רק לאחר נימוק והסבר.

**מומלץ לא מוכרח**

להעמקה ולהעשרה ואפילו להקנייה בדרך חווייתית ניתן להתכונן מראש

נחלק לכל זוג מושג אחד. בנות הזוג צריכות להיות ה'מומחיות ' למושג.

​​

איך? ניתן להן הגדרה שיקראו על המושג / נפנה אותן למקור מידע למשל לספר הלכה לפרק ולסעיף המתאים למושג.

אפשר גם שה'מומחיות יצרו/ ימלאו כרטיס זיהוי למושג שבו רשומה ההגדרה, וכמה הלכות הקשורות למושג.

 / אם כבר כולם למדו את המושגים וזו חזרה הן יכולות להיעזר במחברת וכד'./ יכולות להיעזר מראש בבית ועוד.

/אפשר בכיתות נמוכות יותר גם להכין לכל זוג את המושג מוכן והן רק ישננו את הפרטים שלו.

(כרטיס שבצד אחד המושג ובצד השני הגדרה וכו'.)

במקרה זה בשעת המשחק, המומחיות - מאשרות שהתשובה נכונה ואז הקבוצה מקבלת ניקוד.

​​

דוגמה- בניחוח של פורים

**מושגי פורים**

**​:​**

המורה מראה את הספרה '2'- בת שתתפוס את  המשלוח מנות ותסביר את ההלכה שצריך לתת בכל משלוח

לפחות שני סוגים של מאכל וכן מתאים למושג מתנות לאביונים- לתת לשני עניים לפחות,

וכן למושג מקרא מגילה שצריך לקרוא פעמיים בבוקר ובערב.

למצוות הפורים אפשר גם לומר משפטים כמו:

באמצעותי משמחים אנשים בפורים

באמצעותי משמחים חברים

חשוב להרבות בי בפורים

המורה יכולה לומר גם משפט: המן היה טוב או רע? שכחתי..התבלבלתי- ואז המושג יהיה 'עד דלא ידע'

פורים שמח! והרבה הצלחה!

נשמח לשמוע תגובות ושימוש בטיפ/ שדרוג של הטיפ

​.